Vanaf 1980 was hy betrokke by die opleiding van teologiese studente by die Qwaqwa kampus van die Universiteit van die Noorde. Hy het ’n doktorsgraad verwerf in Nuwe Testamentiese Eksegese. Hy het reeds verskeie boeke in Suid-Sotho en Afrikaans met die oog op die toerusting van lidmate van die kerk geskryf en is tans nog ’n deeltydse predikant van ’n Suid-Sotho sprekende gemeente.